Foto: Getty Images Rossiya prezidenti Vladimir Putin va AQSh yetakchisi Donald Tramp Xelsinkida uchrashadi. Bu haqda Fox News telekanali xabar bermoqda. «Biz hozirgina shuni bildikki, Finlyandiya poytaxti Xelsinki Tramp va Putinning uchrashuvi o‘tkaziladigan joyga aylanadi», - deyiladi xabarda. Trampning o‘zi ham Finlyandiya poytaxti sammitga mezbonlik qilishi mumkin ekanini aytgandi. Shuningdek, uning ta’kidlashicha, muzokaralar NATOning 11-12 iyul kungi sammitidan so‘ng bo‘lib o‘tadi. Shuningdek, Donald Tramp va Vladimir Putin uchrashuv yakuni bo‘yicha matbuot anjumanida ishtirok etib, jurnalistlar savollariga javob qaytarishi ma’lum bo‘ldi. Avvalroq, Tramp Putin bilan nima haqida gaplashishi ma’lum qilingandi.